**Tiszavasvári Város Önkormányzata**

**Képviselő-testületÉNEK**

**265/2022. (IX.29.) Kt. számú**

**határozata**

**a Magyar Állam tulajdonában lévő tiszavasvári 18/1 és 18/3 helyrajzi számú ingatlanok önkormányzati tulajdonba vételéről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület **kezdeményezi,** hogy aMagyar Állam tulajdonában és a Magyar Közút Nonprofit Zrt. vagyonkezelésében lévő tiszavasvári

* **18/1 helyrajzi számon** felvett, „kivett **közterület**” megnevezésű, 575 m2 területű ingatlan és
* **18/3 helyrajzi számon** felvett „kivett **közterület**”, 898 m2 területű ingatlan

az **állami vagyonkörből és a Magyar Közút NZrt. vagyonkezeléséből kikerüljön** és ezen ingatlanok **tulajdonjoga ingyenesen átruházásra kerüljön Tiszavasvári Város Önkormányzata javára.**

2. Az Önkormányzat vállalja az 1. pontban szereplő ingatlanok átadására vonatkozó eljárások során felmerülő költségek viselését.

3. Felkéri a Polgármestert, hogy küldje meg a Képviselő-testület ezen határozatát, valamint a Magyar Közút Nonprofit Zrt. KOZ-5230/4/2022. iktatószámú vagyonkezelői hozzájáruló nyilatkozatát a Magyar Nemzeti Vagyonkezelő Zrt., mint tulajdonosi joggyakorló részére.

4. Felhatalmazza a Polgármestert az átadás-átvétellel kapcsolatos feladatok teljes körű lebonyolítására és a szükséges jognyilatkozatok megtételére.

Határidő: azonnal Felelős: Szőke Zoltán polgármester

 **Szőke Zoltán dr. Kórik Zsuzsanna**

 **polgármester jegyző**